
SPORTOJ | 


Eŭro 2016 en Francio 


La Eŭro 2016, oficiale Europa Ĉampionturniro de Futbalo, 
okazas en Francio inter 10/jun-10/jul, sub la organizado 
de UEFA, kaj la matĉoj disvolviĝos en dek stadionoj 
de naŭ urboj. Unuafoje 24 naciaj teamoj disputos la 


trofeon pri ĉampiono kaj en la unua etapo ili estas 


dividitaj en 6 grupoj: 
Grupo A - Francio, Svislando, Rumanio kaj Albanio. 
Grupo B - Kimrio, Anglio, Rusio kaj Slovakio. 
Grupo C - Pollando, Germanio, Ukrainio kaj Nord-Irlando 
Grupo Ĉ - Kroatio, Hispanio, Ĉeĥio kaj Turkio. 
Grupo D - Belgio, Italio, Irlando kaj Svedio. 
Grupo E - Portugalio, Islando, Grekio, Aŭstrio kaj Hungario. 


Same-Malsame 


Sama vizaĝo 
Kvankam malsamas la aĝo. 


Sama animo 


Kvankam malsamas kutimo. 


Sama parolo 


Kvankam malsamas popolo. 


5» Carmel Mellia 

| Kion ili diris 


Mi ne havas mesaĝon. Mia mesaĝo 
estas mia vivo. (Gandhi) | Antaŭ ol 
mi edziĝis mi havis ses teoriojn pri la 
plej bona maniero eduki la filojn; 
nun mi havas ses filojn kaj neniun 
teorion. (Rochester) | La dubo estas 
unu el la nomoj de la inteligento. 
(Jorge L. Borges) | Mi estas civitano, 


ne el Ateno aŭ Grekio, sed el la : 


mondo. (Sokrato) 

LEKSIKO | 
Futbalvortstoko 
Portugala/Esperanto 


Arbitro — matĉestro, arbitraciisto 
Arbitro auxiliar — Helpmatĉestro 
Atacante — avanulo, atakanto 
Bola — pilko 

Campeonato — ĉampionturniro 
Chutar — ŝoti, piedbati 

Copa do Mundo — Mondpokalo 
Driblar — dribli 

Empate — sampoento, egalo 
Estadio — stadiono 

Falta — faŭlo 

Finalo — finalo 

Goleador — golemulo 

Goleira — golejo 

Goleiro — golulo 

Meio-campista — centrulo, 
mezkampisto 

Oitavas de final — okonfinalo 
Partida — matĉo, futballudo 
Pĉnalti — penalo 

Quartas de final — kvaronfinalo 
Selegŝo — nacia teamo 
Semi-fnal — duonfinalo 

Time — teamo 

Torcer — apogi, esti fano, fani 
Torcida — apogantaro, fanaro 
Torneio — turniro, konkurso 
Zagueiro — arierulo, defendando 


E-KALENDARO | 


I.a. eventoj okazos la jeno: 


10-12/jun — 74a Skota Kongreso, en 
Glasgovo, Skotlando. 

18-19/jun — 64a Kongreso de 
Esperantistoj, en Kansajo, Japanio. 
30/jun-04/jul — 75a Hispana Kongreso de 
Esperanto, en Herrera del Duque, 
Hispanio. 

01-03/jul — 5a Esperanto - Renkontiĝo de 
la Centra-Okcidenta Regiono, en Sorriso, 
MT, Brazilo. 

09-14/jul — 9a TAKE — 9a Tutamerika 
Kongreso de Esperanto, en Bogoto, 
Kolombio. 

16-23/jul — 89a SAT-Kongreso, en 
Hersberg Am Harz, Germanio. 

16-23/jul — 69a Kongreso de IKUE- 
Internacia Katolika Unuiĝo Esperantista, 
en Nitra, Slovakio. 

16-23/jul — 66a Kongreso de KELI — 
Kristana Esperantista Ligo Internacia, en 
Bratislavo, Slovakio. 

16-23/jul — 72a Internacia Junulara 
Kongreso, en Wroklaw, Pollando 
20-22/jul — 20a Internacia Medicinista E- 
Konferenco, en Nitra, Slovakio 

23-30/jul — 10la Universala Kongreso de 
Esperanto, en Nitra, Slovakio. 
28/jul-01/ago — 3a VINA — Vintra Aranĝo 
de BEJO, en Paranapiacaba, SP, Brazilo 
30/jul — 06/ago — 49a Konferenco de ILEI 
— Internacia Ligo de Esperantistaj 
Instruistoj, en Nyiregyhaza, Hungario. 

POLITIKO | OPINIO 


Vulturoj 


Abomeno kaj naŭzo miksiĝas en la sentoj 
de la brazilanoj kiuj «ankoraŭ havas la 
karakteron kiel neapartigeblan valoron de 
honesteco. Valoro kiu mankas en la 
politika, entreprena kaj amaskomunikila 
medioj. Eĉ se ni klamas pri strategia pragmatismo, nenio pravigas la artifikojn 
kiuj fariĝis ordinaraj praktikoj inter tiuj kiuj okupiĝas pri la mokado kaj 
diboĉo al la inteligento de la bonkarakteraj homoj. La senmoraluloj de la puĉo 
prezentiĝas kiel defendantoj de etiko kaj moroj. Fariseoj kaj kavaliroj de la 
Apokalipso ariĝas kiel roto de vulturoj en lokoj kiuj odoras al la putreco de la 
konspiro. Ili patose ne vidas sin kiel fiajn perantojn de la merkato pri kapitalo 
kaj kapitalismaj interesoj. 


» Antonio Mattar, Rio de Janeiro/RJ, en letero publikigita en CartaCapital de 
18/maj/19 


INTERRETO | 


Esperanto-Porto Alegre 
www.facebook.com/groups/esperanto.portoalegre 
Facebook-paĝaro pri/per Esperanto, kies ĉefa 
celpubliko estas la Movado en la gaŭĉa ĉefurbo. 


Esperanto Rio Grande do Sul 
https://www.facebook.com/groups/1697581213798654/ 

Facebook-paĝaro per/pri E-o, kies ĉefa celpubliko estas la esperantistaro de 
Rio Grande do Sul. 


Esperanto en Porto Alegre (EoPA) 
https://groups.google.com/forum/f!forum/eopa - Diskutgrupo pri la 
Esperantomovado en Porto Alegre. 

INTERVJUO | 
Reinaldo Zaghetto: 
“Esperanto ŝanĝis mian vivon” 


Sube oni reproduktas etintervjuon de Reinaldo Zaghetto al Gaja Haveno, 


de Porto Alegre, en decembro 2007. 


Kion signifas Esperanton en via vivo? 
Potenca forto kiu ŝanĝis mian vivon, 

ĉar pere de ĝi mi havas mian nunan familion. 
Iu libro: Dom Carmurro 

Ilu filmo: O Pagador de Promessas 

Iu muzikaĵo: La Sesa, de Beethoven 

Kion vi ŝatas spekti sur la TV? Esplorfilmojn. 


Iu memoraĵo el la infaneco: La unua lernotago en lernejo 


Via granda idolo en la adoleskanteco: Bobby Fischer 
Kian talenton vi ŝatus havi? Pentrarto 

Ilu famulo kiun vi admiras: Fidel Castro 

Kio dolĉigas la vivon? La salo, ĉar ĝi milde bongustigas 
la manĝaĵojn de la tuta mondo. 

Kio maldolĉigas la vivon? La sukero, pro multaj 
malsanaĵoj provokataj de ĝi 

Se vi havus pli da tempo... Mi legus, kaj legus plie. 

Iu revo: Ke Esperanto estu akceptata de la tuta Homaro 
Iu hobio: Tablludoj 

Iu bela virino: Oni diras tion pri la patrino de Jesuo, 

mi ne pridiskutos. 

Iu loko kiun plaĉus al vi koni: Verona, Italio 

Iu donaco kiun vi ŝatas gajni: Libroj 

Mi ne vojaĝas sen... ideo pri la reveno 

Via plej granda fiero: Esti lernavida 

Mono estas bona por... Elspezi 

Kion vi skribigus sur vian tombŝtonon? Daŭras la vivo! 
Mi estas... simpla homo. 


ESPERANTO 
KURSO okazos 
en Passo Fundo, 
RS, en la Urba 
Biblioteko Arno 
Viuniski, 
sabaton matene, 
ekde la 25/jun, 
sub la 
kursgvidado de 
Paulo Silas. 


